Hüdrogeenitud rasvad selged, lähme edasi meie pere muutustega. Probleem on tekkinud valgest jahust pasta vahetamisega täisterajahust pasta vastu. Nimelt kui minule see isegi maitses, siis Martinile üldse mitte. Ta  on suur-suur Itaalia köögi fänn ja väidab, et Itaalia köögiga täistera pasta ei sobi. Nii ongi, leppisime kokku, et pastat esialgu välja ei vaheta. Õnneks oleme me alati kvaliteetset pastat söönud, seega ma esialgu sellepärast veel ei stressa (peaasi, et on mahepõllumajandusest). Hea uudis on see, et pasta ongi vaid ainus koht, kus valge jahu kasutusel. Küpsetistes õnnestus täistera jahu sisse kolida väga lihtsalt. Koogid maitsevad minu meelest isegi paremini!